Arte vizuale - NICU DUMITRESCU

NICU DUMITRESCU

Născut în București în data de 9 decembrie 1958. Inginer cu multiple aptitudini în arta

plastică decorativă; lemn, piatră, sticlă și metal, pentru artisul plastic inginer Nicu Dumitrescu sunt elemente preferate, din care, separat sau combinate, reușește prin iscusința minții sale, cu o îndemânare artistică demnă de invidie, dar admirată fără gelozie, să creeze expoziții, ultima fiind la Palatul Mogoșoaia, unde și-a etalat lucrări complexe, cu mult iz artistic, în care inteligența ne face să credem că nu-s lucrări realizate de mână de om.

Pentru inginerul Nicu Dumitrescu arta nu este o pasiune pasageră, este o însoțitoare permanentă, care înnobilează continuu și neîncetat sentimente frumoase într-o supraveghere hărăzită de divinitate. Pus pe tocătorul criticilor de specialitate și aruncat într-un malaxor artistic, artistul plastic inginer Nicu Dumitrescu este primit cu încredere, simpatie, admirație și prețuire. Arta sa va fi în permanență contemporană cu viitorul, iar numele său, solid etalon și brand artistic, va ocupa un loc important în istoriografia artei plastice naționale și, de ce nu, chiar universală. Fiecare om are un destin, dar oricât ne-am forța, tot un viitor necunoscut rămâne. Talentul și munca sa artistică îl vor ajuta să se scalde în lumina veșniciei, iar opera sa plastică – artă decorativă – va fi adevărat far ce va dirija întoarcerea în timp a generațiilor de artiști ce vor veni.

Din discuțiile purtate cu artistul Nicu Dumitrescu se observă că are stil, bun gust și noblețe, calități capabile să sădească în sufletul tuturor floarea pasiunii, iubirea și fericirea. În lucrările sale decorative – spațiale – ca un adevărat artist plastic – deși inginer priceput, talentat și învățat a reușit îmbinarea unei magnifice limpeziri a combinațiilor metal, lemn, piatră, sticlă. În mijlocul lucrărilor sale, laudabile și pline de frumusețe, simți cum mintea se luminează și sufletul se ușurează.

Între oamenii publicului admirator al artei lui Nicu Dumitrescu se simte o împărtășită revedere vizitatorartist.

Fiecare lucrare spațială a artistului plastic Nicu Dumitrescu este o lume aparte, un univers vrăjit și misterios, care face ca lucrările să se deosebească între ele. Priceperea, inspirația, experiența și perseverența, cu timpul – și datorită publicului admirator al artei sale – vor face ca numele Nicu Dumitrescu să prindă viață veșnică, care să amintească generațiilor ce vor veni că a existat un artist plastic inginer care nu a trăit ca un turist rătăcit.

Artistul plastic inginer Nicu Dumitrescu, aplecat asupra decorativismului și asupra detaliului senzorial a realizat și finisat cu minuțiozitate opere de artă spațială, cu o iscusință fără rival.

Prof. pictor VERGIL COJOCARU–COVER

e

e

Contents